Opera Østfold

Opera Østfold er et operaselskap som setter opp spektakulære og profesjonelle oppsetninger på Fredriksten festning i Halden. 

Historien om Opera Østfold startet med at Østfold fylkesting valgte Fredriksten festning som fylkestusenårssted for prosjektperioden 2000 – 2005. Et av delprosjektene i fylkestusenårsstedet var Møteplassen. Målet i delprosjektet var å starte arbeidet med å bygge Fredriksten festning om fra en militær stridsarena til en nasjonal og internasjonal kulturarena.

 Aurora blir til 
I samarbeid med Den Norske Opera og Hundreårsmarkeringen Norge 1905 – 2005 ble det bestilt en ny opera av Trygve Madsen med Jon Bing som librettist. Operaen fikk navnet Aurora. Handlingen ble hentet fra den store nordiske krig og Carl XII fall på Fredriksten festning i 1718.

Aurora hadde sin verdenspremiere utendørs på Fredriksten festning i juni 2005. Østfold fylkeskommune sto som ansvarlig produsent i tett samarbeid med Den Norske Opera og Halden kommune. Oppsetningen ble en publikumssuksess og over 8000 mennesker overvar forestillingen. Iveren var derfor stor for å sette opp nye operaforestillinger på Fredriksten og allerede i 2007 ble Trubaduren av G. Verdi oppført.

 Suksess og distriktsopera 
Som et resultat av de to to suksessfulle oppsetningene tok Halden kommune og Østfold fylkeskommune høsten 2007 initiativ til å opprette Opera Østfold / Fredriksten festning. Et likeverdig samarbeid mellom de to partene førte til opprettelsen av Opera Østfold / Fredriksten festning i januar 2008. Opera Østfold fikk status som distriktsopera med støtte over statsbudsjettet fra 2009.

Opera Østfolds første oppsetning som Distriktsopera var Turandot av Puccini sommeren 2009 med utsolgte forestillinger. Mona Levin skrev etter forestillingene: «Med denne oppsetningen av Puccinis storverk, Turandot, er det trolig satt ny standard for utendørs operaoppsetning i Norge.» (Aftenposten, 15.06.09).

Etter suksessen med Turandot har Opera Østfold befestet sin posisjon som distriktsopera og som en formidler av utendørsopera til et stort publikum i Fredriksten festnings spektakulære omgivelser. Et fullsatt Carmen (Bizet) i 2011 ble etterfulgt av Giuseppe Verdis Nabucco på Fredriksten festning i juni 2013 og Puccinis Tosca i juni 2015 – til strålende kritikker.

1. januar 2020 ble Opera Østfold et selvstendig operaselskap og et eget AS. Selskapet eies av Viken fylkeskommune og Halden kommune som eier 50% hver. Våren 2020 skal det settes sammen et nytt styre. 

 Østfold Operakor 
Opera Østfold hadde fra 2005 til og med 2007 et samarbeide med Laudate Kören fra Strømstad samt Cantare Koret fra Fredrikstad under ledelse av Vigdis Djupang. Samarbeidet med Vigdis Djupang fortsatte også fra 2009 da Opera Østfold opprettet et eget kor; Østfold Operakor. Koret har medvirket alle oppsetninger mellom 2009 til og med 207. Fra 2019 inngikk Opera Østfold et samarbeide med GöteborgsOperans Kör som fortsetter til og med 2021 under Den Flyvende Hollender på Fredriksten festning. 

Oppsetninger
 År Komponist Opera Dirigent Regissør  Solister 2005 Trygve Madsen  Aurora  Ingar Bergby  Ronald Rørvik  Ingebjørg Kosmo, Merete L. Meyer, Lars Fosser, Magne Fremmerlid, Henrik Engelsviken, Ole Jørgen Kristiansen, Magnus Gislason, Torben Demstrup, Jan Erik Fillan  2007 Giuseppe Verdi  Trubaduren (Il trovatore)  Terje Boye Hansen  Ronald Rørvik Ingjerd Oda Mantor, Toril Carlsen, Thor Inge Falch, Trond Halstein Moe, Anna Einarsson, Merete Løkkeberg Meyer, Trond Gudevold  2009 Giacomo Puccini  Turandot  Terje Boye Hansen  Ronald Rørvik Toril Carlsen, Turid Karlsen, Henrik Engelsviken, Thor Inge Falch, Åshild Skiri Refsdal, Carsten Stabell, Ketil Hugaas, Jan Erik Fillan, Svein Erik Sagbråten, Trond Gudevold, Kjell Magnus Sandve  2011 Georges Bizet Carmen  Terje Boye Hansen Ronald Rørvik Marianne E. Andersen, Joachim Bäckström, Christel Elisabeth Smith, Trond Halstein Moe, Trond Gudevold, Per Andreas Tønder, Åshild S. Refsdal, Signe Sannem Lund, Mads Wighus, Jan Erik Fillan2013 Giuseppe Verdi Nabucco  Terje Boye Hansen  Michael McCarthy  Trond Halstein Moe, Turid Karlsen, Henrik Engelsviken, Magne Fremmerlid, Gro Bente Kjellevold, Rita Heigre, Bo Elley, Aasmund Kaldestad 2015Giacomo PucciniToscaMagnus LoddgardMichael McCarthyCeline Byrne, Ho-Yoon Chung, Trond Halstein Moe, Jens-Erik Aasbø, Johan Wållberg, Kristian Krokslett, Patrick Egersborg2017Wolfgang Amadeus Mozart TryllefløytenMagnus LoddgardIvar TindbergBeate Mordal, Petter Moen, Caroline Wettergreen, Magne Fremmerlid, Vigdis Unsgård, Stina Steingrim Levvel, Mario Askvik, Lydia Bryngelsson, Kristian Krokslett, Jakob Zethner, Hallvar Djupvik2019Giuseppe VerdiIl trovatore (Trubaduren)Gregor BühlRonald RørvikDong-Hwan Lee, Maria Fontosch, Olesya Petrova, Gaston Rivero, Trond Gudevold, Marianne Folkestad Jahren, Eirik Grøtvedt, Miklós Taliga, Sven Törnell

Eksterne lenker


Kategori:Operahus i Norge
Kategori:Musikk i Østfold